**Ilari Aaretti "Ziigmund" Sahamies** (s. 2. helmikuuta 1983) on suomalainen pokeriammattilainen.

Sahamies aloitti pelaamisen 15-vuotiaana yhdessä Patrik Antoniuksen kanssa. *Ziigmund*-nimimerkillä Full Tilt Pokerilla ja *Ilari FIN* -nimimerkillä PokerStarsilla erityisesti omahaa pelaava Sahamies on tunnettu erittäin aggressiivisena nettipelaajana ja hänet on muun muassa valittu Skandinavian parhaaksi nettipelaajaksi 2008. Live-turnauksissa Sahamiehen parhaita tuloksia ovat Barcelonan EPT-turnauksista elokuussa 2012 saavutetetut toinen ja neljäs sija, joista hän rahasti 630 000 ja 290 000 euroa. Vuonna 2009 hän sijoittui Helsinki Freezeoutin pääturnauksessa toiseksi, jolla hän voitti 125 000 euroa. Pokerin lisäksi Ilari pelaa myös muita kasinopelejä, muun muassa blackjackia, sekä rulettia ja harrastaa vedonlyöntiä.

Ilari Sahamies esiintyi *High Stakes Poker* -televisio-ohjelman viidennellä tuotantokaudella sekä *Poker After Dark* -televisio-ohjelman kuudennella tuotantokaudella. Sahamies oli mukana Nelonen-kanavan Selviytyjät Suomi -tosi-tv-sarjassa vuonna 2018.

Vuoden 2009 verotuksessa Sahamiehellä oli Suomen yhdeksänneksi suurimmat ansiotulot.

Yksityiselämä
-------------

Sahamies tunnetaan suomalaisen hiphop-musiikin ystävänä, ja hän on esiintynyt Uniikin musiikkivideoissa "Pojat on poikii" ja "Kunnon mestaan vetää" sekä Jare & VilleGallen "Häissä"-videolla. 2013 Sahamies esiintyi myös Spektin "Juomalaulu"-videolla. Vuonna 2014 Sahamies osti verkkohuutokaupassa kaupitellun paikan Teflon Brothers -yhtyeestä 50 000 eurolla. Hän oli mukana Teflon Brothersin "Pämppää"-kappaleessa, joka oli kesällä 2015 suomalaisten kuunnelluin kappale Spotify-palvelussa. Syyskuuhun 2015 mennessä "Pämppää"-kappaletta oli kuunneltu palvelussa noin 5,9 miljoonaa kertaa.

Sahamies asuu Helsingissä ja hänellä on vuonna 2015 syntynyt poika.

Lähteet
-------

1. ↑  Ilari Sahamies juhli synttäreitään Helsingin yössä *seiska.fi*. Viitattu 5.2.2018.
2. ↑   (Arkistoitu – Internet Archive)
3. ↑   (Arkistoitu – Internet Archive)
4. ↑  Scandinavian Poker Awards *scandinavianpokerawards.com*.  Arkistoitu 7.6.2009. Viitattu 27.2.2009. (englanniksi)
5. ↑  Ilari Sahamies - Stats The Hendon Mob. Viitattu 27.2.2009.
6. ↑  High Stakes Poker -ohjelman pelaajat julkistettu pokerista.fi.  Arkistoitu 24.12.2008. Viitattu 5.3.2009.
7. ↑  Selviytyjät Suomi *Ruutu*. Viitattu 9.3.2018.
8. ↑  Ilari Sahamies pokerilla Suomen palkkakärkeen (Arkistoitu – Internet Archive)
9. ↑  Ziigmund esiintyy Uniikin uudella musiikkivideolla Pokerisivut.com.  Arkistoitu 20.6.2010. Viitattu 3.10.2010.
10. ↑  Ilari Sahamies osti paikan suomalaisbändistä 50 000 eurolla *Ilta-Sanomat*.  1.4.2014.  Arkistoitu 3.4.2014. Viitattu 9.4.2014.
11. ↑  Ilari Sahamies osti itsensä räppäriksi Teflon Brothersiin 50 000 eurolla  2.4.2014. pokerisivut.com.  Arkistoitu 7.4.2014. Viitattu 9.4.2014.
12. ↑  Tiikkaja, Samuli: Teflon Brothers oli kesällä suomalaisten Spotify-suosikki *Helsingin Sanomat*.  3.9.2015. Viitattu 3.9.2015.
13. ↑  Tiikkaja, Samuli: Ilari Sahamiehestä isä! *Iltalehti*.  29.12.2015. Viitattu 30.12.2015.

Aiheesta muualla
----------------

* Ilari "Ziigmund" Sahamiehen blogi Coinflip.comissa (Arkistoitu – Internet Archive)
* Ilari Sahamies The Hendon Mob Poker Databasessa (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |